આ કેસમાં ઝડપાયેલા અમરીશ હેમેન્દ્ર પટેલ અને ગુલામહુસેન ઉર્ફે ટીનો શેખે સેશન્સ કોર્ટમાં રેગ્યુલર જામીન માટે અરજી કરી હતી. જો કે, મુખ્ય સરકારી વકીલે અરજીનો વિરોધ કરતા જણાવ્યું હતું કે, આરોપીઓએ પૂર્વઆયોજીત કાવતરું રચી રાષ્ટ્રીય સંપતિની ટેન્કર દ્વારા ચોરી કરી છે. બંને આરોપીઓનો આમાં મહત્ત્વનો રોલ છે. પોલીસના જણાવ્યા આ લોકોએ 35 ટેન્કર ભરીને ચોરી કરી છે. આરોપીઓ સામે જે ગુનો છે તેમાં સજાની જોગવાઇ વધુમાં વધુ જન્મટીપ અને ઓછામાં ઓછી દસ વર્ષની છે. આ કેસની તપાસ જારી છે ત્યારે આરોપીઓને જામીન ન આપવા જોઇએ. બન્ને પક્ષની રજૂઆત બાદ કોર્ટે બન્ને આરોપીઓની જામીનઅરજી ફગાવી દીધી છે..